## Izmjene i dopune statističkih standarda osiguranja

### NN 39/2012 (4.4.2012.), Izmjene i dopune statističkih standarda osiguranja

HRVATSKA AGENCIJA ZA NADZOR FINANCIJSKIH USLUGA

1027

Na temelju odredbe članka 133. stavak 3., članka 101. točka 9., članka 103. stavak 1. točka 8. Zakona o osiguranju (»Narodne novine« broj 151/05, 87/08 i 82/09), Hrvatska agencija za nadzor financijskih usluga na sjednici Upravnog vijeća, donijela je 29. ožujka 2012. godine, sljedeće

IZMJENE I DOPUNE

STATISTIČKIH STANDARDA OSIGURANJA

Članak 1.

U Statističkim standardima osiguranja (»Narodne novine« broj 6/07) članak 1. mijenja se i glasi:

»(1) Društvo za osiguranje, odnosno društvo za reosiguranje dužno je voditi statističke podatke o poslovima osiguranja odnosno reosiguranja, rizicima koje pokriva osiguranje odnosno reosiguranje, osiguranim slučajevima i štetama.

(2) Društvo za osiguranje, odnosno društvo za reosiguranje dužno je statističke podatke iz prethodnog stavka obrađivati primjenom statističkih standarda osiguranja.«

Članak 2.

Članak 3. mijenja se i glasi:

(1) Društvo za osiguranje, odnosno društvo za reosiguranje dostavlja Agenciji statističke izvještaje, i to mjesečni izvještaj koristeći obrazac SP\_1\_O/R\_rizici, tromjesečne izvještaje koristeći obrasce SP\_1\_ O/R \_rizici, SP\_1\_ O/R vrste, SP\_5\_ O/R, SP\_7\_ O/R, SP\_8\_ O/R, SP\_8.1\_O/R, SP\_10\_ O/R, SP\_13\_O, SP\_15\_ O/R i SP\_16\_ O/R, i godišnje izvještaje koristeći sve obrasce iz priloga ovih Statističkih standarda.

(2) Podatke iz statističkih izvještaja SP-7-O/R, SP-8-O/R, SP-8.1-O/R, SP-9-O/R, SP-10-O/R, SP-11-O/R, SP-12-O/R, SP-13-O, SP-14-O/R, SP-21.1-O, SP-21.2-O, SP-25.1-O i SP-25.2-O potvrđuje imenovani ovlašteni aktuar.

(3) Društvo za osiguranje, odnosno društvo za reosiguranje dužno je dostaviti godišnje statističke izvještaje, i to društvo za osiguranje najkasnije u roku od tri mjeseca, a društvo za reosiguranje najkasnije u roku od četiri mjeseca od isteka kalendarske godine za koju su izvještaji sastavljeni.

(4) Godišnje statističke izvještaje usklađene sa revidiranim financijskim izvještajima, društvo za osiguranje, odnosno društvo za reosiguranje je dužno dostaviti najkasnije u roku od četiri mjeseca od isteka kalendarske godine za koju se izvještaji sastavljaju.

(5) Društvo za osiguranje, odnosno društvo za reosiguranje dužno je dostaviti tromjesečne statističke izvještaje najkasnije do zadnjeg dana u mjesecu koji slijedi nakon izvještajnog tromjesečja.

(6) Društvo za osiguranje, odnosno društvo za reosiguranje dužno je dostaviti mjesečne statističke izvještaje najkasnije do desetog dana u mjesecu koji slijedi nakon izvještajnog mjeseca.

(7) Iznosi se u izvještajima iz priloga ovog Pravilnika upisuju u tisućama (000) kuna, uz obvezno upisivanje svih znamenki iza decimalnog zareza. Postotke je društvo za osiguranje, odnosno društvo za reosiguranje dužno izračunati i prikazati na dvije decimale. Iznosi trebaju biti usklađeni s odgovarajućim pozicijama u Izvještaju o financijskom položaju i Izvještaju o sveobuhvatnoj dobiti.

(8) Društvo za osiguranje, odnosno društvo za reosiguranje dužno je Agenciji dostaviti izvještaje iz stavka 1. ovog članka u elektroničkom obliku s naprednim elektroničkim potpisom u skladu s tehničkom uputom Agencije.

(9) Smatra se da je društvo za osiguranje, odnosno društvo za reosiguranje dostavilo izvještaje iz stavka 8. ovog članka u trenutku kada je izvještaj prihvaćen na poslužitelju Agencije za primanje izvještaja.

(10) U opravdanim slučajevima nemogućnosti dostave na način propisan stavkom 8. ovog članka, društvo za osiguranje, odnosno društvo za reosiguranje dužno je u propisanom roku dostaviti izvještaje iz stavka 1. ovog članka u pisanom obliku, neposredno ili poštom. Društvo za osiguranje, odnosno društvo za reosiguranje dužno je dostaviti izvještaje na način propisan stavkom 8. ovog članka čim prestanu razlozi nemogućnosti dostave, a najkasnije u roku od osam dana od isteka roka za dostavu izvještaja.

Članak 3.

U prilozima koji su sastavni dio Statističkih standarda osiguranja riječi »Prikupio podatke: (čitko ime i prezime, potpis)« brišu se.

Članak 4.

Ovaj Pravilnik stupa na snagu osmog dana od dana objave u »Narodnim novinama«, a prvi put se primjenjuje na sljedeće izvještaje:

– izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31.12.2011. (u sklopu revidiranih godišnjih financijskih, statističkih i nadzornih izvještaja te godišnjeg izvješća),

– tromjesečne izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31. 3. 2012.,

– mjesečni izvještaj koje je društvo za osiguranje odnosno društvo za reosiguranje dužno sastaviti sa stanjem na dan 30. 4. 2012.,

– izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31. 12. 2012. (u sklopu nerevidiranih godišnjih financijskih, statističkih i nadzornih izvještaja te godišnjeg izvješća).

Klasa: 011-01/06-01/46

Urbroj: 326-01-12-3

Zagreb, 29. ožujka 2012.

Predsjednik

Upravnog vijeća

Petar-Pierre Matek, v. r.

39 04.04.2012 Izmjene i dopune statističkih standarda osiguranja

Izmjene i dopune, NN 39/2012-1027